Predkladacia  správa

Ministerstvo hospodárstva Slovenskej republiky na základe uznesenia vlády č. 429 z 5. mája 2004, bod B.8. prehodnotilo úlohy uložené uzneseniami vlády SR, na ktoré nebude možné zabezpečiť rozpočtové krytie v roku 2005 a predkladá návrh na zrušenie 5 úloh tohto charakteru. Okrem týchto návrhov, boli do predkladaného materiálu zahrnuté i návrhy na zrušenie a zmenu ďalších 4 úloh, ktoré sa z rôznych dôvodov stali duplicitné, či neaktuálne. 

Návrh na zrušenie, resp. zmenu obsahuje číslo, presné znenie uznesenia vlády, číslo a znenie úlohy, gestora jednotlivých úloh na úrovni vlády a odôvodnenie návrhu na zrušenie, resp. zmenu úloh.

Materiál bol v rámci medzirezortného pripomienkového konania predložený všetkým povinne pripomienkujúcim subjektom. Obyčajné pripomienky, ktoré mali formálny charakter, boli akceptované a do materiálu zapracované. Pripomienku zásadného charakteru, ktorú predložilo MF SR, ministerstvo hospodárstva akceptovalo a dotknutá úloha bola z návrhu na zrušenie vypustená a zaradená do úloh, u ktorých je navrhovaná zmena termínu ich plnenia. 

Materiál je predkladaný na rokovanie vlády bez rozporu. 

Predkladaný materiál nemá finančný, ekonomický a environmentálny vplyv, a ani vplyv na zamestnanosť.